  Майя Бывальцева Вылӥ дышетсконниез йылпумъяса, гурт ёросъёсы ужаны мынэм дышетӥсьёс ариме кошкеменызы яке нылпиен пукыны потэменызы валче «егит ӧнерчи» инлыксэс уз ыштэ. Со егитъёслы коньдонэн юрттэт басьтыны луонлык сётоз. 4-тӥ оштолэзе сыӵе пуктэт кутӥз элькун кивалтэт, ивортэ «Удмуртия» агентстволэн корреспондентэз. «Ми со тыронъёсты — 40, 60 но 80 сюрс манет — басьтыны быгатӥсьёс азе чурытгес куронъёс пуктӥм. Со вылӥ яке шор-ёзо ӧнер дышетсконниосын педагоглэсь ӧнерзэ басьтэм но гурт школаосы ужаны мынэмъёс. Туэ 200-лэсь трос куриськонъёс сётэмын вал, сомындазэгес ик кутӥм. Но ужпумез эскерон дыръя валамон луиз: нимысьтыз пусъёно, кин со егит ӧнерчи, кызьы соос армие службае ветлыны, нылпиен пукыны куронъёсын герӟаськемын. Ми сое гожтӥмы, табере валамон, кин со категориосы пыре, соослэн эрикрадъёссы тӥямын уз луэ. Ми чакласькомы, туэ 240 пала адями вазиськоз, эшшо кылем арысь 200, соос ужало на ке. Ӧрилэсь 2014–2015 дышетскон аръя нырысетӥ кенешонзэ ми ортчытӥмы Выль ар азьын, егитъёс коньдон туэ басьтӥзы», — вераз иворъёсъя «Удмуртия» агентстволы Удмуртиысь дышетонъя но наукая министр Алексей Мирошниченко. Пуктэтъя, егит адямиез армие басьтӥзы яке со нылпиен пукыны отпуске потӥз ке, солы юрттэт соку но тыриськоз. Одӥг ар ужамез понна егит ӧнерчи 40 сюрс манет басьтоз, кыкетӥ араз — 60 сюрс манет, куинетӥ араз — 80 сюрс манет. Тегъёс: АлексейМирошниченко Армия Удмуртия коньдон дышетӥсьёс  